
«O/z noche, que guiaste! 

Oh noche amăble măs que el alboraăa! 
Oh noche que juntaste 
Amado con amada, 

Amada en el Amado transformada!» 

San Juan de la Cruz 

DIN NOPŢI CU SÂNZIENE 





DIN NOPŢI CU SÂNZIENE 


Biană, tu, din nopţi cu Sânziene, 
Cu arcul şi cu tolba de săgeţi 
Cu fulgerul şi cu aiasma’n gene, 
Din focul sfintei noastre tinereţi. 


Tu care-alini plăpânde căprioare 
Cu zorile când vin să le desmierzi 
Şi mâna’ntinzi spre botul lor de soare 
Si blând le dai să pască plaiuri verzi, 

Diană, tu,ce creşti cu creangă’n muguri 
Şi arcul bolţii -1 duci în subsuori 
Şi’ntinzi săgeata brazdelor din pluguri 
Şi cerului din cârduri de cocori, 


Tu care torci din negru nor jăratec 
Şi torci din umbra nopţii albe stele, 

Cu mirul sfânt din ochiul tău sălbatec 
Alină tu durerea ţării mele. 

DOINA 


Zice-o doină din bătrâni 
Pe la casă de rumâni 
Alai mare de goruni 
Că s’or strâns ca să culeagă 
Câtu-i ziulica’ntreagă 
Cerului lumină nouă 
Din grădinile de rouă 
Şi-au pus licurici să coasă 
Ii la flori de tămâioasă 

Cu ac mic de funigei 

Ii la flori de ghiocei 

Ci cu aţă colilie 

Din fuior de păpădie 

Le-au tivit chenar din veci 

Bufniţe şi lilieci 

Umbrele de catifea 

Piază bună piază rea 

Să le fie cald în ea 

Şi să coacă bobu’n spic 

Holdelor de borangic 

Foaie verde’n crengi aleasă 

Şi-au pus duzi gândaci să ţeasă 

Pânză albă de mătasă 

Pentru văluri de mireasă 

Cu beteli şi lămâiţă 

Prinsă cu cârcel de viţă 

Şi-au trimis la cer săgeţi 

Cetini verzi din vremi de geţi 

Să dea de ştire la stele 

C’au strâns haină pentru ele. 


Şi de' atât amar de aur 
Risipit peste coclaur 
Plin de raze carul mare 
S’a fost tras lângă răzoare 
Peste cuiburile dese 
Printre lanuri neculese 
Lângă spiţa-i de mărgean 
Dormea dus Bătrânul Pan 
Cu dulama aruncată 
Peste frunze de muşcată 
Şi cămeşa de nansuc 
Pătată cu foi de nuc 
Câte cele întâmplate 
Le văzând în vis pe toate 
Ochii lui care se’nvoaltă 
Până’n lumea cealălaltă 
Când veni pe-o rază vie 
Steaua nopţii pe câmpie 
Cea cu lacrimă pe gene 
Stea din nopţi cu Sânziene 




Şi-a crescut de-atunci de zice 
Chipul lui Cristos în spice 
Şi-a crescut din vis frumos 
Chipul lui Isus Cristos. 


COLIND 


Veni rândul iernii grele 
Să ne-aducă rod din cer 
Şi zăpezi pe drumuri rele 
I-aşternură lăicer. 


Şi-o adastă la răscruce 
Clipa vieţii trecătoare 
Să cadă ce i-o aduce 
Rod din cer cu Caru Mare. 

Cu făclii adastă’n umbră 
Şi cu candeli la troiţă 
Clipa vieţii care umblă 
Cu văl de mironosiţă. 


Adastă frunza pe cale. 
Munţii toţi crapă de ger... 
Numai vântul dă târcoale 
Jos la stână... Lerui Ler. 


PLUGUŞORUL 


«... Si şi-a realizat omul acela 
coborât din munte viaţa lui româ¬ 
nească, adânc, cu o frumuseţe care 
a pus pecete pe veacul lui ...» 

Iordache Nicoară 


A coborât Leroi Domn din Carpaţi 
Pe cal alb cu dârlogi argintaţi, 
Iute ca săgeata, ca focul, 

Că nu-i aflai locul. 


Mâna’n coamă i-a pus 
Şi-a sărit drept în sus 
Şi l-a strâns cu pinten din scară 
Şi-a pornit uragan peste ţară. 


17 


Şi-a chemat plugăraşi de prin sate 
Şi-a venit ţara pe jumătate... 

I-a mai chemat odată 
Şi-a venit ţara toată. 


Dar nu erau plugăraşi 
Ci erau ca haiducii cetaşi, 
Cetaşi cu ţundră şi cu opinci 
Şi-a ales dintre ei cinci. 


Credincioşi cum sunt câinii la stână... 
Unuia sceptru de sfetnic i-a pus în mână. 
Şi s’au prins cu toţi să răstoarne 
Inima ţarii cu bucium şi goarne. 


Şi creştea, măre, creştea 
Crezul nou în holdă grea, 
Grea la spic, mlădie’n pai. 
Ţine-o, Doamne, cui o dai! 

Sfârc de bici bătut în zece. 
Trece luna, vara trece... 
Sfârc de bici bătut în opt, 
Holdele că s’au fost copt, 


C’a dat soare mult de sus 
Depe faţa lui Isus 
Şi rod mult a dat de jos 
Pentru faţa lui Cristos. 


Şi’nspre arie duceau grâiele' carele 
De credeai că duc soarele 
Şi plăvanii’ntindeau nările’n vânt 
Să prindă’n ele duh din pământ. 


Dar la treer, cirip, cirip. 

Nu mai gurluiau fetele fel şi chip 
Că nu era’mblătitoare ca’n delniţă 
Ci era temniţă. 

Şi grâul curgea, dar nu curgea grâul, 
Curgea sângele ca pârâul. 

Şi s’au dus la vânturâtoare 
Cu tot grâul în care 


Că s’a aflat şi neghină 
Printre boabele de lumină, 
Neghină, neghiniţă, 

Din mişelnică viţă. 


Şi-au vânturat de toate 
Trei zile şi peste ele zece’nchiate 
Şi-au trecut neghina prin fier şi arşiţă 
Până’ntr’a şaptea spiţă. 


Şi s’au dus cu grâul la moară 
Unde din părinţi măcinară 
Cuvântul ce s’a făcut pâine 
Pentru zilele cele de mâine. 

Iară moara depe clină 
Când văzu atâta lumină 
Se smuci odată din şale 
Şi-o luă cu vântul peste tarlale 


Către Dunăre şi către mare 
Până’nspre lumile viitoare 
Şi striga morţii, striga, 

Să se uite la ea. 


Şi-au venit râuri cu veacuri multe 
Să i se’nchine şi să-l asculte... 
Munţii toţi i-au căzut la picioare 
Şi de-atâta lumină mare' 


Codrii din pământ răsunară 
Parc’ar fi fost trecând 
Ştefan Vodă cel Sfânt 
Peste ţară. 




CODRUL 


Lui Corneliu Codreanu 
29/30 Noembrie 1938. 


îşi pune codrul patrafir 
Şi ţine slujba din genunchi 
Cu floarea’n ramură potir. 

Cu crucea lui Cristos în trunchi. 


îşi pune patrafir de ploaie 
Cădelniţând din nor tămâie 
Şi frânt de grindină se’ndoaie 
Ca un Cristos bătut în cuie. 

Pe-acele’nalte culmi de munte 
însângerate din apus 
îşi pune codrul spini pe frunte 
Plângând Golgota lui Isus. 


îşi pune codrul patrafir 
Si eu sărut ca’ntr’un altar 
Din mână-i sângele martir, 
Icoana frunzei de stejar. 






UN FOC 


Nicoletei Nicolescu 
arsă de vie la crematoriu 
10 Iunie 1939. 


Un foc la Dumnezeu se’nvoaltă, 
Rămâne norul cel de fum 
Cu ruga noastră laolaltă 
Troiţă’n margine de drum. 


O urmă ce-a lăsat cărare 
Peste zăpezi nemai umblate, 
Rămâne duhul fulgul care 
Aşterne’n noi singurătate. 

O, soare, tu, ’nfrăţit cu zarea 
Ce-aprinzi noianul de lumini 
Şi-aprinzi în ochii noştri floarea 
Inlăcrămatelor grădini, 


Te-ai dus tu, soare, înainte. 
Rămâne — amurgul înapoi 
Cu candela depe morminte 
Care se cerne peste noi. 






CUNUNI 


21/22 Septembrie 1939 


O, voi, cununi care sfinţiţi durerea 
Acelor brazi cu umbra’n noi culcată, 
Cu lacrima din ochi, cu privegherea 
La sufletele lor de altădată. 


Acele umbre ce le strigă vântul 
Şi pasărea la cer care se’nvoaltă, 

O, voi, cununi care sfinţiţi pământul 
Cu cei ce-s duşi spre lumea cealălaltă, 

Cu cei ce-s duşi spre veşnic asfinţit, 
Cu frunţile pe lespede plecate 
Peste durerea numelui cioplit 
Pe negru lemnul tău, singurătate, 


Pe calea vieţii noastre ce ne duce, 
Cu fruntea’ntoarsă către rădăcini. 
Rămâneţi voi, troiţe la răscruce, 
Rămâneţi voi, cununi de mărăcini! 




PE DRUMU-ACEL 


O, Decebal, care te-ai fost răpus 
Şi-n jurul tău s’au adunat străbunii, 
Tu L-ai văzut cu ochii pe Isus, 

Cel ce-a urcat pe Dealul Căpăţânii. 


Şi chipul Lui cuprinse ţara toată 
Şi jertfa ta de-atunci n’a mai sfârşit... 
Aşa se stinse Horia pe roată 
Ca un Cristos pe cruce răstignit. 

Aşa s’a stins pe cruce Brâncoveanul 
Şi Domnul Tudor cel din Vladimiri. 
O, Decebal, la ceruri când te-ai dus 


Din ceruri către noi venea Isus... 
Pe drumu-acel trecu şi Căpitanul 
Cu lungile-i cohorte de martiri. 





MARTORUL LUI ISUS 


Hoardă barbară, hoardă păgână 
Ce mi-ai păstrat sorgintea română, 


Hoardă păgână, hoardă barbară, 
Că m’ai ţinut cu pieptu’n hotară, 


Chit că n’am mai rămas cu nimic, 
Slăvită ura de venetic! 


Hoardă barbară, hoardă trufaşe 
Ce-ai ridicat peste mine oraşe, 


Slavă ţie că m’ai lăsat 
Să rămân veşnic iobag în sat, 


Veşnic iobag în sat să rămân 
Doar cu sufletu-mi de român... 


Dumnezeu, hoardă, să nu te bată 
Că mi-ai frânt ciolanul pe roată 


Şi grumazul sub săcure mi-ai pus. 
Ca să rămân martorul lui Isus! 




NOAPTEA VIEŢII 









NOAPTEA VIEŢII 


Aşa’n somn şi pe picioare 
Peste câmpuri alergând 
Cu vis rău la cingătoare 
Şi cu clăi de plete’n vânt, 


Doar cu umbra’n cap căciulă, 
In cămeşe şi’n păpuci. 
Noaptea vieţii somnambulă, 
încotro vrei să apuci? 

Că strigi lunii să te vadă 
Cer de ghiaţă că te-apasă 
Ca pe spicul sub zăpadă, 
Noaptea vieţii’ntunecoasă! 


Doar te’ntorni cu ziua’n cale 
Şi-adăşti zorii la răscruce' 

Să-ţi verşi lacrimile tale 
Lui Isus Cristos pe cruce! 


RECE-I INIMA! 


Rece-i inima ce bate 
Vrerile-i că’ncep să scadă 
Peste crengile-i plecate 
Când cad fulgii de zăpadă! 


Şi-i amară aşa scăzută 
Ca şi roua’n foi de laur. 
Ca şi floarea de cucută 
Cu staminele de aur. 




Că strigi lunii să te vadă 
Cer de ghiaţă că te-apasă 
Ca pe spicul sub zăpadă, 
Noaptea vieţii’ntunecoasă! 


Doar te’ntorni cu ziua’n cale 
Şi-adăşti zorii la răscruce' 

Să-ţi verşi lacrimile tale 
Lui Isus Cristos pe cruce! 


RECE-I INIMA! 


Rece-i inima ce bate 
Vrerile-i că’ncep să scadă 
Peste crengile-i plecate 
Când cad fulgii de zăpadă! 


Şi-i amară aşa scăzută 
Ca şi roua’n foi de laur, 
Ca şi floarea de cucută 
Cu staminele de aur. 



Rece-i gându’n vreri rămas 
Ca şi-un viers fără cuvinte, 
Ca un cântec fără glas, 
Rece-i crucea pe morminte! 


VORBEŞTE MORMÂNTUL 


Ce rece e chipul 
Din ochii ce dorm! 
Vorbeşte nisipul 
Cu marea pe ţărm... 


Vorbeşte cu spumele. 
Cu valul, cu vântul, 
Ca viaţa-mi cu numele 
Cel poartă Cuvântul. 





Ce rece-i pământul 
Sub albele stele! 
Vorbeşte mormântul 
Cu zilele mele! 


FLORILE 


Florile fugind din ramuri 
Trec cu trene lungi de umbre 
Şi mi s’au aprit la geamuri 
Ca la guri de peşteri sumbre. 


Şi cum şi-au lipit obrazul 
De-al meu gând îngândurate. 
Ca şi’n iezăre talazul 
Mi-aud inima cum bate. 

Şi’n genunchi ca să se’nchine 
Eu le văd pe rând cum cad, 
Parc’ar fi privind în mine 
Negrul lor mormânt săpat. 


Şi-au ales bun cimitirul! 

Acum dorm somnul de veci... 
Şi le plânge’n geam zefirul 
Cel cu flori de ghiaţă reci. 


SIMBOL 


Ca un simbol o floare 
Ce-a coborât din cer. 
Speranţa lumii care 
Ne’nvălue’n mister. 


Un semn de întrebare 
Care ne frânge gândul. 
Ca un simbol o floare 
A’nlăcrimat pământul. 

Ca un simbol o floare 
Ce-şi pleacă fruntea’n glastră, 
Aprinsă lumânare 
Rămâne’n urma noastră. 


DE-ATÂTA TIMP 


De-atâta timp nu scriu un vers 
Şi trist mă’nchide’n el regretul 
Când simt cuvântu’n suflet şters 
Şi’ncep să scriu şi’nchid caietul. 


Şi-l las şi iau din nou creionul 
Şi-aştept şi niciun gând nu vine, 

Că mă ridic şi-mi pun paltonul 
Şi plec pe străzi să-mi uit de mine. 






Şi-aşa mă pierd cum bate vântul, 
Din coş că fumu-1 duce'n sus... 
Şoptind eu simt în el cuvântul 
Cum mi-a luat gândul şi s’a dus... 


De-atâta mers că nu mă mir. 
Bătând mereu aceeaşi cale, 

Că, iată, ajuns la cimitir, 

In miez de noapte-i dau târcoale. 

IELELE 


I 





IELELE 


Intr’o luntre 
Ochi de rază 
Care când trec 
Priveghiază 


Glugi pe frunte 
Vârf de munte 
Faclă bolţii 
Steaua nopţii 

Valuri multe’n 
Vaduri frânte 
Apa morţii 
E pe-aproape 


Intr’o luntre 
Vin din umbre 
Iele sumbre 
Să ne’ngroape. 

ÎNGER TRIST 


Aplecată’n mal de ape 
Frunzuliţa de trifoi 
Coborî ca să-şi adape 
Singuratecele-i foi. 


Şi-apoi iar, ca să mai caute 
La zefiruri prin vântrele 
Sfinte unduiri de flaute 
Ce mai vin de printre stele. 







Şi prea cult aşa n’aşteaptă 
Când înspre lăsatul serii 
înger trist veni în şoaptă 
Pe aripile tăcerii. 


Şi i-a pus oglinzi în mână 
Şi la cer întors n’a spus 
C’a văzut un chip de zână... 
Să nu-1 ştie Cel de Sus. 


SATANA 


Epigramă unui preacuvios. 


Satana cel cu chip de fată 
Care prin visuri de arată 
De chipul lui nu l-a lipsit 
Nici pe călugărul la schit, 


In zori de zi citind psaltirea 
Că foarte grea i-a fost citirea.. 
Citea cu ochii, dar cu gândul 
Sărea cuvintele şi rândul. 


53 




LUNĂ 


Lună, tu, de altădată 
Ce-aveai chipul de zăpadă, 
Depe frunte-acele steme 
Ţi s’au stins de multă vreme. 


Şi-a lor rază de lumină 
Azi mâncată de rugină 
A venit un vânt de iarnă 
Peste inimi să ne-o cearnă. 

Lună, tu, cu ochii buni 
Din grădina Sfintei Luni, 
De cărbune şi de fum. 
Lună, ochii tăi de-acum... 


Ochii tăi, zilele mele, 

Ce-ţi vedeau chipu’n cişmele... 
Astăzi roşii sânt ca macii 
Că-i mâncară vârcolacii. 




CRĂIASA 


Mulţi ai alintat, Crăiasă, 
Logodind tot cu tristeţi, 

Să mai fii de-acum mireasă 
Şi prea tristei mele vieţi. 


Că de-aşa lumină rece, 
Dragă lună de topaz. 
Dorului mai bine-i sece 
Lacrimile pe obraz. 

Geaba-mi spui de paradis 
Şi’ntinzi arcul străveziu 
Şi-arunci cu săgeţi de vis... 
Vezi bine că-i prea târziu! 



MOIRELE 


Trecură moire 
Pe drumul de sgură 
Lăsând cimitire 
Cu lacăt la gură. 


Moire trecură 
Cu chei la morminte, 
Cu vin şi prescură 
Odoarelor sfinte. 

Trecură moire 
Cu brad şi betele 
Să-şi caute mire 
La porţile mele. 


Moire trecură 
Cu chipul de ceară, 
Cu cai la trăsură... 
M’aşteaptă la scară! 

ANOTIMP 


Venişi tu rod al toamnei să ne scuturi 
Peste speranţe ruginite foi 
Ducând jertfită aripă de fluturi 
Cu noptea vieţii noastre printre ploi 


Pe tine, floare sfântă, să te caute 
De-acuma ca pe candeli la morminte 
Prin ramuri, mâini ce-au împietrit pe flaute 
De care vântul îşi aduce-aminte. 

Venişi tu, stea, care ne duci în larg 
Din ţărm cu noaptea vieţii’ntunecoasă, 
Cu norul doar deasupră-ne catarg 
Urzit în vălul ploii de mătasă. 


Venişi, Diană, tu, ce’nvii din moarte, 
In veci să fii cu jertfa noastră’n noi. 
Eu, doar, în mâna vremilor, o carte! 
Tu, floare’n cartea vieţii printre foi. 


61 





ICOANA 








ICOANĂ 


Icoană sfântă, Dumnezeu te-a pus 
Să odihneşti în tinda casei mele, 

Să stai în faţa omului răpus, 

Să-i pui pe suflet ruga mângâiere... 


Să mă alini cu lacrimile tale 
Care-au venit de lângă Dumnezeu 
Pe aripile-Ţi de Arhanghel mare 
Lângă durerea sufletului meu... 

Pe sufletu-mi că seara’ncet se lasă, 
Tăcerea-şi suie aripa sfioasă 
In candela urzind lumină nouă 


Şi scuturând din ochii tăi o stea, 

In ochii mei căzu... Acum din ea 
Ciopleşte Sfântul Duh cercel de rouă. 


O PASĂRE 


O pasăre cu umbra morţii’n pene 
Ce-o scutura cojocul Babii Dochii 
Când va veni ca să-mi închidă ochii 
înzăpeziţi din nopţi cu Sânziene, 


Când crinul alb va creşte peste mine 
Şi sub bătaia vântului petale 
S’or scutura şi-or rugini pe cale, 

Le va aduce dorul lângă tine. 

Le va aduce pumnul de ţărână 
Din care-o creşte ramul de Florii... 
Tu-1 vei primi dela altar în mână 


Şi la icoană acasă că-1 vei pune', 
Dela icoană’n nopţile târzii 
Te voi privi în ochi la rugăciune. 

CÂNTEC FĂRĂ SUNET 


Tu, cântec fără sunet. 
Tu, glas fără cuvânt 
Ce plângi în rugăciune 
Şi mi te-aşterni pe gând 


Şi’ncearcă’n van pe frunte 
Să te aline flori 
Cu mâinile păpânde, 

Cu lacrimile lor. 




Speranţa ta ce’n humă 
Cu rădăcini închise 
Pământul o sugrumă 
In mrejile-i de vise. 


Tu, ochi fără lumină 
Ca bobul sub zăpezi. 
Speranţa ta se’nchină 
La cer fără să-l vezi... 


Sau poate-1 vezi din moarte 
Cum văd în noapte stele 
Şi — aşterni singurătate 
Pe gândurile mele! 


SCHIMBAREA LA FAŢĂ 


Doamne, Tu din lemn de măr 
Ce creşti flori de adevăr 
Şi cu fir de trandafir 
Le coşi ţării'n patrafir. 


Floarea cea cu frunte’naltă 
Către cer care se’nvoaltă 
Pân’la Duhul Tău cel Sfânt 
Dela noi depe pământ, 

Doamne, Tu cu foc în candeli 
Ce-aprinzi ochii de Arhangheli 
Şi ne ţeşi pe albe fire 
Floarea de Bunăvestire, 


Cu schimbarea Ta la faţă 
Creşti şi floarea mea de ghiaţă, 
Cea din nopţi cu Sânziene 
Şi-adormim cu ea pe gene... 


Fulg de nea care se’nchină 
Şi-i curg lacrimi de' lumină. 


RĂSCRUCI 


Vorbeşte lacrima din pleoape 
Cu versul care nu s’a spus, 
Vorbeşte vântul peste ape 
Cu pânza’ntinsă’nspre apus, 


Vorbeşte lanul pe ogoare 
Cu ploaia cea din cer căzând, 
Vorbeşte steaua pe isvoare 
Cu chipul nopţii pe pământ... 

Vorbeşte fumul de tămâie 
La uşă de iconostas 
Cu glasul tainei care suie 
La gândul celor fără glas, 


La gândul frunţilor acele 
Dela răscruci cu mărăcini... 
Doar tu, speranţa vieţii mele, 
Tăcută stai şi doar te’nchini! 


Buchenwald 
23 August 1944 


( 




ROMÂNIE 









I 


I 

DIN EXIL 


Mă rog de tine, sfântă Românie, 

Ce mi te-arăţi cu chipul tău în vise 
Cum se-arăta în lungă-i pribegie 
Cu chipul Troia’n visul lui Ulise... 


Mă rog de mări de margine de lume, 
De ochii tăi, grăunte de mărgean, 
Care luceşti pe luminoase strune 
Şi urci în val din funduri de ocean... 

Mă rog de steaua stinsă’n zori de ziuă, 
De ramul dela geam ce’ntinde mâna 
Cu ultimele semne de adio 
Ce-au sărutat cu lacrima ţărâna... 


Mă rog de zări pe ţărmurile triste, 

De mâinile care speranţe-au tors, 

Acele mâini ce-au fluturat batiste 
Chemând pe cei ce nu s’au mai întors... 


Mă rog de vânt, întreb de tine norul 
Care-mi aprinde’n ochi mărgăritare, 
Care mi-alină inima cu dorul 
Şi lacrima cu holda pe ogoare. . . 


Mă rog de veacul tău ce nu mai vine, 
De sufletu-mi ce-i risipit prin foi, 

Care-a crescut cu frunzele din tine 
Şi-alerg să-l strâng printre copacii goi... 

Mă rog de tine capăt de pământ 
Ce-mi pui pe umeri neagră pribegie 
Şi umblu pe cărare lăcrimând... 

Mă rog de tine, sfântă Românie! 



ÎNTORS ACASĂ 


Mă’ndrept din marginea fâneţii 
La nucul nostru din grădină 
Ce-şi scaldă’n rouă dimineţii 
Pe ramuri ochii de lumină... 


Şi-o lacrimă pe firul ierbii 
I-o scutură păuni în zori 
In sihla dorului cu cerbii 
Ce ne-au privit de-atâtea ori... 


Că’ntreb eu nucul meu de tine, 
De fraţi, de casa din străbuni... 

Ii spun că vin din lung surghiun.. 


Şi mi-a răspuns că nu-i mai nime.. 
Şi mi-am lipit obrazu'n scoarţă. 
L-am sărutat, l-am strâns în braţă. 


Şi-a plâns şi nucul meu cu mine! 


OLTUL 


Saltă Oltu’n vaduri repezi, 

Mijloc strâns în brâu de steiuri... 
Saltă’n toance printre lespezi, 
Hodinind pe fund de cheiuri... 


Pe sub peşteri greu se’inclină... 
Fără preget şi răgaz, 

Dă să iasă la lumină 
Prins cu stânca de grumaz... 

Saltă Oltul din vâltori 
Răsucit în răgălie 
Spadă'n mâini de domnitori, 
Chiot lung de haiducie... 


Ochii zimbrului din steme. 
Frunza codrului pe buze, 
Duce’n volbura de vreme 
Chip de Sarmisegetuze. 


83 


DATINA STRĂBUNĂ 


Veche datină străbună 
Lângă plai ce paşte ciută 
Unde codrul frunza-şi sună 
Cântă vântul din lăută. 


Cântă’n ramura de brazi 
Vântul binecuvântat 
Şi-a trezit din somn un cneaz 
Ce mormântul şi-a lăsat. 


Şi-acum umblă pe pământ 
Pela fiece răscruce 
După ramuri, după vânt. 
După dorul care-1 duce... 


Doar cu duhu’n uşi bătând... 
Fără chip şi fără nume, 

Eu, că-1 văd singur pe lume, 
11 adorm la mine’n gând. 

RARĂUL 


Ştefan Vodă 
Ii vorbeşte 
Pe pământ 
Dela icoană 


De norod 
Şi de năde’jde 
Şi de gând 
Făr’de prihană... 


Sus la munte 
Pe Rarău, 
Doamne, unde-i 
Schitul Tău, 


Sus la munte 
Pe Rarău 
Doamne, unde-i 
Chipul Tău, 


Robul crucii 
Unde-i neamul, 
Ceasul rugii 
Lui Codreanu... 


La o candelă 
Se’nchină 
Un Arhanghel 
De lumină! 


ŞI SINGUR STÂND ÎN RUGĂ DOMNITORUL 


«... Ci, Doamne’n semn că’n Tine mi-i comoara 
De pururi fiitoare strălucire, 

Io, ce pre nume Mircea-mi zice ţara, 

Ţi-am ctitorit aiastă mănăstire... 


Că’n luptă mi-ai fost stâlp şi-ajutorinţă 
S’ajung sub voia Ta întemeiat, 

Mi-i Oltul martor câtă nevoinţă 
Să’ndur până la Tine mi-ai fost dat. 

Moşneag ce sânt, în mine simt stejarul. 
Ci, Doamne, fii slăvit că sânt aşa... 

Mi-i neamul mic dar ştie’ntreg hotarul 
Că port în mine rădăcina Ta. 


Urmaşii mei, lucrări plăcute Ţie, 

Că mâine’n calea lumii Te vor scoate, 
Le-ajută, Doamne, gândul să le fie 
Ogorul Tău cu roade luminate. 


Astfel în cripta Coziei, Prea Sfinte, 
Mi-am zidărit aci spre Tine cheia, 

Că neschimbat aflatu-mi-am în minte 
Credinţa-mi ne’ndoită... Şi deaceea. 


Dă-mi, Doamne, ziua Ta cea ne’nserată 
Şi Duhul Tău în veci neveştejit, 

Să-mi fie fapta’n ţară fără pată 
Şi cugetul în Tine prea smerit...» 



Şi singur stând în rugă domnitorul, 
îşi depăna la miezul nopţii visul... 
In straiul lui se’ngemâna covorul 
Ce’n purpură’mbrăcase paraclisul. 


Un sfeşnic lângă el ţinea veghere 
Şi jar la mâini îi tremura’n găteli, 
Parcă vorbea sub tainica tăcere, 
Că sfinţii-1 ascultau din zugrăveli. 


90 


CÂND PLÂNSE CODRUL 


Când plânse codrul cruntei Transilvanii 
Poetu’n viersul lui i-a dat cuvânt... 

Şi-aşa strigară’n tulnice ţăranii 
Şi strigă astăzi morţii din mormânt... 
Noi vrem pământ! 


Al morţii vânt cu mâna lui haină 
Copiii tăi că-ţi smulse dela sân, 

Aşa strigi tu, o, dulce Bucovină, 

Cu codrul tău, ce-i trupul nostru frânt... 
Noi vrem pământ! 


Şi strigă codrul blândei Basarabii 
Pe Nistru-i cu cetăţile’n surghiun... 
Şi Pindul cel ce l-au răpus satrapii. 
Şi Dobrogea lui Mircea cel Bătrân... 
Noi vrem pământ! 


Aşa strigăm, când plângi tu. Românie, 
întemniţaţii fiii tăi... şi când 
Azi toată ţara-i cnut şi iobăgie 
Se-aude frunza’n codru fremătând... 
Noi vrem pământ! 

SUNĂ CORN DIN CODRI 


Sună corn din codrii Bucovinii, 
Sună corn din plaiuri basarabe 
Unde creşte spicul şi ciorchinii. 
Unde creşte Duhul Sfânt în boabe 


Şi se'nvoaltă’n culmile tăcute 
Şi coboară’n văile mănoase 
Unde pasc pe mal de râuri ciute. 
Unde duzi urzesc în foi mătase... 


Sună codrii munţilor Carpaţii 
Unde zac martirii’ntemniţaţi, 
Unde’n lacrimi scutură belşugul. 


Brazdele care sărută plugul, 

Şi pe Tine. Doamne, Te primim 
Din potir cu pâine şi cu vin. 


ROMÂNIE! 


Românie, glasul tău. 
Glasul văilor adânci 
Care urcă pe Rarău 
Cu pădurile pe stânci... 


Freamătul acelor frunze 
Care’n creanga vieţii pier 
Cum pe mări pieriră pânze 
Ce-au dus zările la cer... 

Freamătul crengii acele 
Ce ne-acoperă cu foi 
Şi-auzim foşnetul stelei 
Cum păşeşte peste noi... 


Plâns de dulce Bucovină 
Care de morminte’ntreabă 
Dintr'o cripta muşatină, 
Dintr’o criptă basarabă... 


Este plânset de Moldovă, 
Rugă’n ceas de vijelie, 
Glasul tău nespus în slovă, 
Ci’n făclie din făclie, 


Românie! 


1938 - 29/30 Noembrie -1978 

